wickkiey/tamil-wikipedia-markdown huggingface dataset:
# சர்வைவர் தமிழ்



**சர்வைவர் தமிழ்** என்றும் அழைக்கப்படும் **சர்வைவர்** என்பது 12 செப்டம்பர் 2021 ஆம் ஆண்டு முதல் ஜீ தமிழ் தொலைக்காட்சியில் தினமும் இரவு 9:30 மணிக்கு ஒளிபரப்பாகும் உண்மைநிலை நிகழ்ச்சியாகும். இது சுவீடன் நாட்டை சேர்ந்த சார்லி பார்சன்ஸால் என்பவரால் 1997 இல் உருவாக்கப்பட்ட 'ராபின்சன்' என்ற நிகழ்ச்சியின் வடிவத்தைப் பின்பற்றுகிறது. இந்த நிகழ்ச்சி பனிஜய் ஆசியாவால் தயாரிக்கப்படுகிறது.  

இந்த நிகழ்ச்சியை அர்ஜுன் தொகுத்து வழங்குகிறார். சர்வைவர் தமிழில் 16 போட்டியாளர்கள் கலந்து கொண்டுள்ளனர்.  

## நிகழ்ச்சி வடிவம்
இந்த நிகழ்ச்சியில் 16 போட்டியாளர்கள் குறைந்தபட்சம் 90 நாட்களுக்கு பானிஜாய் நிறுவனத்திற்குட்பட்ட வடிவத்தில் முன்தெரியாத தீவில் தனிமைப்படுத்தப்படுவார்கள் என்று எதிர்பார்க்கப்படுகிறது. போட்டியில் வெற்றி பெறுபவர் வெளியேற்றதைத் தவிர்த்து 90 நாட்கள் உயிர் பிழைத்த பிறகு 1 கோடி (₹ 1,00,00,000) ரொக்கப் பரிசைப் பெறுவார்.  

## கண்ணோட்டம்
சார்லி பார்சன்ஸ் உருவாக்கிய அசல் ஸ்வீடிஷ் எக்ஸ்பெடிஷன் ராபின்சன் வடிவத்தை அடிப்படையாகக் கொண்ட ஒரு உண்மைநிலை நிகழ்ச்சி தான் 'சர்வைவர் தமிழ்' ஆகும். அசல் சர்வைவர் போலல்லாமல், சர்வைவர் தமிழ் பிரபல போட்டியாளர்களை மட்டுமே கொண்டுள்ளது. போட்டியாளர்கள் (**சர்வைவர்கள்** என்று அழைக்கப்படுபவர்கள்). எந்த நவீன கால அமைப்புகளிலிருந்தும் தனிமைப்படுத்தப்பட்ட ஒரு தனித்த தீவில் வாழ்கின்றனர். போட்டியின் 'துவக்க நாள்' அல்லது தொடக்கத்தில் சர்வைவர்கள் இரண்டு வெவ்வேறு பழங்குடியினராகப் பிரிக்கப்படுவார்கள். சர்வைவர்கள் தங்கள் பழங்குடியினர், பழங்குடி சபை மற்றும் வெளியேற்றதை எதிர்கொள்வதில் இருந்து பாதுகாப்பாக இருக்க தடை காப்ப நிலைக்கு (immunity) போராட வேண்டும். ஒவ்வொரு வாரமும் தோல்வியடைந்த அணி பழங்குடி சபையில் கலந்து கொள்ள வேண்டும், அங்கு அவர்கள் தங்கள் இணை குழு உறுப்பினர்களில் ஒருவருக்கு வாக்களிப்பார்கள். யார் தங்கள் பழங்குடியினரிடமிருந்து அதிக எண்ணிக்கையிலான வாக்குகளைப் பெறுகிறார்களோ அவர்கள் இறுதியில் விளையாட்டிலிருந்து நீக்கப்படுவார்கள்.  

### தீவின் விதிகள்
சர்வைவர்கள் தேவையான குறைந்த அளவு துணிகளை மட்டுமே தீவுக்கு கொண்டு வர முடியும். அவர்களுடன் தங்கள் பெட்டியை உடன் கொண்டு செல்ல முடியாது. சர்வைவர்கள் அனைவரும் கண்டிப்பாக தமிழில் மட்டுமே பேச வேண்டும் என்று கூறப்பட்டுள்ளது.  

### தீவு
ஒவ்வொரு பழங்குடி குழுக்களும் தங்குவதற்கு இரண்டு வெவ்வேறு தீவுகள் இருக்கும், மேலும் பணிகள் மற்றும் பழங்குடி ஆலோசனை சபை நடைபெறுவதற்கு ஒரு தனி தீவு இருக்கும்.  

சர்வைவர்கள் தாங்கள் இருக்கும் தீவில் கூடாரங்கள் போன்ற தங்குமிடங்களை உருவாக்க வேண்டும், அதே நேரத்தில் தீவில் வரையறுக்கப்பட்ட பொருட்களைப் பயன்படுத்தி உணவு தயாரிக்க வழிகளைக் கண்டுபிடிக்க வேண்டும். சர்வைவர்கள் தங்கள் உணவை சமைக்க நெருப்பை உருவாக்க ஒரு வழியைக் கண்டுபிடிக்க வேண்டும்.  

### ஒளிபரப்பு
தினசரி அத்தியாயங்கள் சர்வைவர்கள் பங்கு பெரும் 'தடை காப்ப நிலை (immunity)' அல்லது 'வெகுமதி (reward)' சவால்கள் போன்ற முக்கியப் பணிகளை முன்வைக்கின்றன மற்றும் ஒவ்வொரு வாரமும் நடைபெறும் பழங்குடி சபைகளில் கவனம் செலுத்துகின்றன.  

## நிகழ்ச்சியின் பருவங்கள்

## பருவங்கள்
**பருவம் 1**  
- 

அர்ஜுன் சர்ஜா தொகுத்து வழங்கும் முதல் பருவம் ஜீ தமிழில் 12 செப்டம்பர் 2021 அன்று ஒளிபரப்பப்பட்டது.  

## சர்வதேச ஒளிபரப்பு
- இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# சாசியா சையத்

**சாசியா சையத்** (Shazia Syed) ஒரு பாக்கித்தானிய தொழிலதிபர் ஆவார், இவர் தற்போது *யுனிலீவரில் குளோபல்* பானங்களின் செயலாட்சித் துணைத் தலைவராக உள்ளார். *ஷீவாஸ் யூனிலீவர் பாக்கித்தான் லிமிடெட்டின்* தலைவரும் தலைமை நிர்வாக அதிகாரியாக, நவம்பர் 2015 முதல் பிப்ரவரி 2020 வரை இருந்தார். அதற்கு முன் இவர் நவம்பர் 2013 முதல் அக்டோபர் 2015 வரை *யூனிலீவர்* இலங்கையின் தலைவராக பணியாற்றினார்.  

நிறுவனத்தில் தனது 30 ஆண்டுகளில், இவர் நிறுவனத்தின் அனைத்து துறைகள் மற்றும் பிரிவுகளில் பணியாற்றியுள்ளார்.  

## கல்வி மற்றும் தனிப்பட்ட வாழ்க்கை
சாஜியா பாக்கித்தானில் உள்ள கைபர்-பக்துன்க்வா என்ற சிறிய கிராமத்தில் பிறந்தார். சையத் கிளேட்டன் மாநில பல்கலைக்கழகத்தில் வணிக நிர்வாகத்தில் முதுகலைப் பட்டம் பெற்றார்.  

இவருக்கு திருமணமாகி இரண்டு குழந்தைகள் உள்ளன  

## தொழில் வாழ்க்கை
அக்டோபர் 1989 இல் யுனிலீவர் நிறுவனத்தில் சேர்ந்த சையத், மேலாண்மை பயிற்சியாளராக தனது தொழில் வாழ்க்கையைத் தொடங்கினார்.  

டிசம்பர் 2000 இல், இவர் வியட்நாமிற்கு சென்றார், அங்கு யூனிலீவர் வியட்நாமில் வணிக அலகு தலைவராக நியமிக்கப்பட்டார். இவர் டிசம்பர் 2003 வரை மூன்று ஆண்டுகள் அங்கு பணியாற்றினார். அக்டோபர் 2015 வரை யூனிலீவர் இலங்கையின் தலைவராக இருந்தார். மார்ச் 2016 இல், சையதுக்கு யூனிலீவர் பாக்கிஸ்தான் ஃபுட்ஸ் *வரையறுக்கப்பட்ட குழுமத்தின்* தலைமை நிர்வாக அதிகாரியாக கூடுதல் பொறுப்பு வழங்கப்பட்டது.  

2016 ஆம் ஆண்டில், *தி எக்ஸ்பிரசு திரிப்யூன்*, கூட்டாண்மை உலகில், பாக்கித்தானின் மிகவும் அங்கீகரிக்கப்பட்ட ஆளுமைகளில் ஒருவராக இவரை குறிப்பிட்டது.  

இவர் பாக்கித்தான் வணிக குழுவின் இயக்குநராகவும்,
# தோசிபாய் படேல்


**தோசிபாய் ருசுதோம்ஜி கோவாசுஜி பட்டேல்** (Dossibai Patell) (16 அக்டோபர் 1881 - 4 பிப்ரவரி 1960), பின்னர் **தோசிபாய் ஜஹாங்கிர் ரத்தென்ஷா தாதபோய் என்றும்** அழைக்கப்படும் இவர் ஓர் இந்திய மகப்பேறியல் நிபுணர் மற்றும் மகளிர் மருத்துவ நிபுணர் ஆவார், அவர் 1910 இல் இங்கிலாந்தின் ராயல் அறுவை சிகிச்சை நிபுணர் கல்லூரியில் உறுப்பினரான முதல் பெண் ஆனார் ( ஆர்சிஎஸ்).  

இந்தியாவில் ஆரம்ப மருத்துவப் பயிற்சியை முடித்த பிறகு, அவர் லண்டனில் ஆறு ஆண்டுகள் *எம் ஆர்சிஎஸ்*, *எல் ஆர்சிபி*,*எம் ஆர்சிபி, எம்பிபிஎஸ் மற்றும் எம்டி* படித்தார்.  

இந்தியா திரும்பியவுடன், அவர் மகப்பேறியல் மற்றும் மகளிர் மருத்துவத் தொழிலில் ஈடுபட்டார், தாய் மற்றும் குழந்தைகள் நல மையங்களை நிறுவி குழந்தை இறப்பை குறைக்க பணியாற்றினார். மும்பை மகப்பேறியல் மற்றும் மகளிர் மருத்துவ சங்கத்தின் தலைவராகவும் பின்னர் இந்தியாவில் மருத்துவ பெண்கள் சங்கத்தின் தலைவராகவும் ஆனார்.  

அவரது நினைவாக தோசிபாய் ஜேஆர் தாதாபாய் சொற்பொழிவு கொடுக்கப்பட்டுள்ளது.  

## ஆரம்ப கால வாழ்க்கை
தோசிபாய் படேல் 16 அக்டோபர் 1881 இல் ஒரு செல்வந்த பார்சி குடும்பத்தில் பிறந்தார். மற்றும் பம்பாயில் (இப்போது மும்பை) பெண்களுக்கான *மிஸ் மூஸ்* பள்ளியில் பயின்றார்.  

1903 ஆம் ஆண்டில், பம்பாயின் *கிராண்ட் மருத்துவக் கல்லூரியில்* பின்னர் அவர் வெளிநாட்டில் படிக்க அனுமதிக்கும்படி பெற்றோரை வற்புறுத்துவதற்கு முன்பு சர் தேமுல்ஜி நாரிமன் மற்றும் மருத்துவர் மசீனாவுக்கு உதவினார்.  

## லண்டனில் வாழ்க்கை
*ராயல் ஃப்ரீ ஹாஸ்பிடலில்* (லண்டன் ஸ்கூல் ஆஃப் மெடிசின் ஃபார் மகளிர்) நான்கு ஆண்டுகள் படித்தார் மற்றும் மே 1910 இல், எம்ஆர்சிஎஸ் தேர்வில் பெண்கள் அனுமதிக்கப்பட்ட நான்கு ஆண்டுகளுக்குப் பிறகு ராயல் காலேஜ் ஆப் *சர்ஜென்ஸில்* (MRCS) உறுப்பினரான முதல் பெண் ஆனார் . அதே ஆண்டில் அவர் ராயல் மருத்துவக் கல்லூரியின் (ஆர்சிபி) முதல் பெண் உரிமம் பெற்றவர் (எல்ஆர்சிபி) ஆனார். அவர் 1910 இல் லண்டன் பல்கலைக்கழகத்தின் இளங்கலை மருத்துவம் மற்றும் இளங்கலை அறுவை சிகிச்சை (MB BS) பட்டம் பெற்றார். 1911 ஆம் ஆண்டில் அவர் *ஆர்சிபியில்* உறுப்பினரானார், மூன்று ஆண்டுகளுக்குப் பிறகு பெண்கள் அதன் தேர்வில் பங்கேற்க அனுமதிக்கப்பட்டனர் மற்றும் *ஐவி ஈவ்லின் உட்வார்ட்* கல்லூரியின் முதல் பெண் உறுப்பினரானார்.  

அவர் 1912 இல் லண்டன் வெப்பமண்டல மருத்துவப் பள்ளியில் தனது மருத்துவப் பட்டத்தை (MD) பெற்ற முதல் இந்தியப் பெண் ஆனார்.  

## தொழில் வாழ்க்கை
1912 இல் இந்தியாவுக்குத் திரும்பியவுடன், தோசிபாய் ருசுதோம்ஜி கோவாசுஜி பட்டேல் அவர் மகப்பேறு மற்றும் மகளிர் மருத்துவத்தில் பணியாற்றினார். இதன் விளைவாக,  

இரண்டாம் உலகப் போரின்போது , அவர் செஞ்சிலுவை சங்கத்தின் பம்பாய் கிளையில் பணியாற்றினார்.  

அவர் காமா மற்றும் குறைபாடற்ற மருத்துவமனைகளில் கௌரவ ஆலோசனை அறுவை சிகிச்சை நிபுணராகவும் இருந்தார்.  

## மரணம் மற்றும் மரபு
அவர் 4 பிப்ரவரி 1960 இல் இறந்தார்.  
- *ஜெருஷா ஜிராட்*
- *லிண்டா கார்டோசோ*
# இசுடார் லோர்டு


**இசுடார் லோர்டு** அல்லது **ஸ்டார்-லோர்ட்** என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இப்பாத்திரம் எழுத்தாளர் இசுடீவ் எங்லெஹார்டு மற்றும் இசு டீவ் கான் ஆகியோரால் உருவாக்கப்பட்டது. இவரின் முதல் தோற்றம் சனவரி 1976 இல் வெளியான 'மார்வெல் பிரிவியூ' #4' என்ற கதையில் தோற்றுவிக்கப்பட்டது. இவர் ஒரு மனித தாயுக்கும் வேற்றுக்கிரவாசியான இசுபார்டாய் ஜே'சன் என்பவருக்கும் பிறந்தவர். இவரின் இயற்பெயர் 'பீட்டர் ஜேசன் குயில்' ஆகும். இவர் ஒரு கிரகக் காவலர் ஆவார்.  

இந்த கதாபாத்திரம் 'அண்ணிகிளாடின்' (2006), 'அண்ணிகிளாடின்: காணியூஸ்ட்' (2007), 'வார் ஆஃப் கிங்ஸ்' (2008), மற்றும் 'தனோஸ் இம்பிரேடிவ்' (2009) ஆகிய வரைகதை புத்தகக் கதைகளில் முக்கியப் பாத்திரங்களில் தோன்றின. இதே பெயரில் 2008 ஆம் ஆண்டு வெளியான வரைகதையின் மறு வெளியீட்டில் விண்வெளி அடிப்படையிலான மீநாயகன் அணியான கார்டியன்சு ஒப் த கலக்சியின் தலைவனாக சித்தரிக்கப்பட்டார்.  

இந்த கதாபாத்திரம் வரைகதையில் இருந்து திரைப்படங்கள், இயங்குபட தொலைக்காட்சித் தொடர்கள், நிகழ்பட ஆட்டங்கள், பொம்மைகள் மற்றும் வர்த்தக அட்டைகள் உட்பட பல்வேறு தொடர்புடைய மார்வெல் பொருட்களில் இடம் பெற்றுள்ளது. இந்த கதாபாத்திரத்திற்கு உயிர் கொடுக்கும் விதமாக நடிகர் சட்விக் போஸ்மேன் என்பவர் மார்வெல் திரைப் பிரபஞ்ச திரைப்படங்களான கார்டியன்ஸ் ஆப் தி கேலக்ஸி (2014), கார்டியன்ஸ் ஆப் தி கேலக்ஸி 2 (2017), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019), தோர்: லவ் அண்ட் தண்டர் (2022) போன்ற திரைப்படங்களில் நடித்துள்ளார்.
# ஜே. எம். எச். அசன் மவுலானா


**ஜே. எம். எச். அசன் மவுலானா ** ஆங்கிலம் **J.M.H. Aassan Maulaana** இந்திய அரசியல்வாதி  
இவரது தந்தை பெயர் ஜே. எம். ஆரூண்ரஷீத், இந்திய தேசிய காங்கிரசு கட்சி சார்பாக தேனி நாடாளுமன்ற உறுப்பினராக மக்கள் பணியாற்றியுள்ளார். தாயார் பெயர் ஹாஜிரான் பீவி பிறந்தது 1985ம் ஆண்டு. பிறந்த ஊர் சென்னை .  

ஷாஜிதா பர்வீன் என்ற மனைவி உள்ளார். சென்னை புதுக்கல்லூரியில் 2005 ஆம் ஆண்டு எம்.பி.ஏ படித்துள்ளார். அடிப்படையில் தொழிலதிபர்.  

## தேர்தல் களத்தில்
தமிழ்நாடு சட்டமன்றத் தேர்தல், 2016, இந்திய தேசிய காங்கிரசு கட்சியின் சார்பாக அம்பத்தூர் சட்டமன்றத் தொகுதியில் போட்டியிட்டு 76,877 வாக்குகள் பெற்று தோல்வியடைந்தார். தமிழ்நாடு சட்டமன்றத் தேர்தல், 2021ல் வேளச்சேரி சட்டமன்றத் தொகுதியில் போட்டியிட்டு 68,493 வாக்குகள் பெற்று வெற்றியடைந்தார்.
# பத்ரா (இந்து தேவதை)

இந்து மதத்தில் **பத்ரா** (Bhadra) எனும் பெயர் பல்வேறு தேவதைகளைக் குறிக்கிறது. குபேரனின் மனைவி, சந்திரனின் மகள், கிருஷ்ணரின் மனைவி, ஒரு மலை சக்தி வடிவமான துர்கா தேவியின் உடனிருப்பவர் என்றவாறு பல தேவதைகளின் வடிவங்களுக்கு இந்தப் பெயர் வழங்கப்படுகிறது  

## குபேரனின் மனைவி
பரிசுகளை வழங்கும் காட்சி]] பத்ரா என்ற பெயர் யக்சி, இச்சாவி, ரித்தி, மனோரமா நிதி, சகாதேவி மற்றும் குபேரி என்றும் அழைக்கப்படுகிறார். குபேரி என்ற பெயர் மங்களம் அல்லது சுபம் அல்லது சௌபாக்கியத்தைக் குறிப்பதாகவும், சிறு தெய்வங்களில் ஒருவரான குபேரனின் மனைவி என்றும் குறிப்பிடப்படுகிறார். முரா என்ற அசுரனின் மகள் ஆவார். பத்ரா மற்றும் குபேரன் ஆகியோருக்கு நளகுவாரா, மணிக்ரியா, மயூராஜா என்ற மூன்று மகன்களும், மீனாட்சி என்ற மகளையும் கொண்டிருந்தனர். இராவணன் இலங்கைக்குள் புகுந்து அதைக் கைப்பற்றிய பிறகு அல்காபுரிக்கு நகர்ந்துள்ளனர்.  

## சந்திரனின் மகள்
மற்றொரு விதத்தில், பத்ரா சந்திரின் மகள் எனவும் இவள் உடத்யா என்ற முனிவருக்கு மணம் முடிக்கப்பட்டார் என்றும் கூறப்படுகிறது. வருணக் கடவுள் முன்னதாக பத்ராவின் அழகில் மயங்கியவர் உடத்யாவின் பர்ணசாலையிலிருந்து பத்ராவைக் கைப்பற்றி வந்தார் எனவும் கூறப்படுகிறது. நாரதரிடம் பத்ராவை மீட்டு வரச் சொல்லியதன் பேரில் நாரதர் வருணனிடம் சென்று கேட்டும் கூட பத்ராவை அனுப்பி வைக்க வருணன் இசையவில்லை. இதன் காரணமாக உடத்யா சீற்றமடைந்து கடலில் உள்ள நீர் முழுவதையும் குடித்து விட்டதாகவும் அப்பொழுதும் வருணன் பத்ராவை விடவில்லை எனவும் கூறப்படுகிறது. பின்னர் வருணனின் ஏரி மற்றும் பெருங்கடல்களும் முழுவதுமாக வற்றச் செய்யப்பட்டன. பின்னர் உடத்யா நாடுகளில் பாய்ந்து வந்த சரஸ்வதி போன்ற நதிகளை பாலைவனத்திற்குள் புகச் செய்து வளமாக இருந்த நாட்டை பாலைவனமாக மாற்றினார். நாடே வறண்டு போன பின்னர் வருணன் முனிவரிடம் பணிந்து பத்ராவை மீண்டும் கொண்டு வந்து ஒப்படைத்தான். இதன் பின்னர் முனிவர் மகிழ்ந்து உலகையும், வருணனையும் துன்பங்களிலிருந்து காப்பாற்றினர் என்ற புராணமும் உண்டு.  

## கிருஷ்ணரின் மனைவி
பத்ரா ஒரு அஷ்டபார்யா, இந்துக் கடவுள் கிருஷ்ணரின் முதன்மை அரசிகளில் எட்டாவதானவர் என்று பாகவத புராணத்தில் குறிப்பிடப்பட்டுள்ளது. இவர் பாகவத புராணத்தின் படி இவரது மைத்துனியாகவும், எட்டாவது மனைவியாகவும் குறிப்பிடப்படுகிறார். விஷ்ணு புராணம் மற்றும் ஹரிவம்சம் ஆகியவை பத்ரா கேகேய நாட்டு இளவரசி அல்லது திருஷ்டகேதுவின் மகள் என குறிப்பிடப்படுகிறார்.  

## வியுஷிடஸ்வாவின் மனைவி
பத்ரா (அல்லது வத்ரா) காக்சிவாத்தின் மகள் மற்றும் புரு அரசன் வியுஷிடஸ்வாவின் மனைவி என்றும் அறியப்படுகிறார். இவரின் கணவர் தனக்கு குழந்தைகள் இல்லாத நிலையில் இறந்து போன போது இவர் தன் கணவரைத் தொடர்ந்து செல்ல தன்னைத் தானே மாய்த்துக் கொள்ளத் துணிந்தார். ஆனால் இந்த தருணத்தில் பௌர்ணமியிலிருந்து எட்டாம் மற்றும் பதினான்காம் நாளில் அவரது கணவரின் சடலத்துடன் உடலுறவு கொள்ள ஒரு அசரீரி குரல் கூறியது. அந்த வழிகாட்டுதலைப் பின்பற்றி, மாதவிடாய் குளியலுக்குப் பிறகு தன் கணவரின் சடலத்துடன் உடலுறவு கொண்டார், இதன் விளைவாக ஏழு மகன்கள் பிறந்தனர்.  

இவ்வாறு பத்ரா என்ற பெயரைச் சுற்றி இந்து மதத்தில் பல புராணக் கதைகள் உள்ளன.
# அனுபமா சந்திரசேகர்

**அனுபமா சந்திரசேகர்** (Anupama Chandrasekhar) ஒரு இந்திய நாடகாசிரியர் ஆவர். இவர் சென்னையில் பிறந்து, சென்னையிலேயே வசிக்கிறார். இவரது நாடகங்கள் இந்தியா, ஐரோப்பா, கனடா, அமெரிக்கா போன்ற நாடுகளின் முன்னணி இடங்களில் அரங்கேற்றப்பட்டுள்ளன. இவர், இலண்டன் அரச கழக தேசிய நாடக நிறுவனத்தின் முதல் சர்வதேச நாடக ஆசிரியராக 2016 முதல் 2017 வரை இருந்தார். முன்பு பிசினஸ் லைனில் ஒரு பத்திரிகையாளராகவும் இருந்தார்.  

## ஃப்ரீ அவுட்கோயிங்
இந்து ரூபசிங்கம் இயக்கிய *ஃப்ரீ அவுட்கோயிங்* என்ற இவரது நாடகம் 2007இல் இலண்டனில் உள்ள அரச கழக அவையின் நாடக அரங்கில் நிகழ்த்தப்பட்டது. 2008 கோடையில் அரச கழக அவையின் முக்கிய அரங்கில் இது புதுப்பிக்கப்பட்டது. மேலும், அதே ஆண்டு எடின்பர்க் பிரிஞ்ச் திருவிழாவிற்கு டிராவர்ஸ் நாடக அரங்கிற்கு பயணித்தது.  

அனுபமா, 2008ஆம் ஆண்டில் *ஈவினிங் ஸ்டாண்டர்ட் தியேட்டர்* விருதின் *சார்லஸ் வின்டூர்* பரிசுக்கு மிகவும் நம்பிக்கைக்குரிய நாடக ஆசிரியருக்கான இரண்டாம் இடத்தைப் பிடித்தார். *பிரீ அவுட்கோயிங்* என்ற நாடகத்துக்காக ஜான் வைட்டிங் விருது , சூசன் சுமித் பிளாக்பர்ன் பரிசு ஆகியவற்றுக்காக இவர் தேர்ந்தெடுக்கப்பட்டார். இந்த விருதுகளுக்கு பரிந்துரைக்கப்பட்ட முதல் இந்தியர் இவர். இந்த நாடகம் தொராண்டோவில் உள்ள நைட்வுட் நாடக அரங்கத்தாரால் நடத்தப்பட்டது. 2015இல் இந்த நாடகம் இந்தியாவில் மஹேஷ் தத்தானி இயக்கத்தில் கிரியா-சக்தியால் அரங்கேற்றப்பட்டது. 2016இல் அமெரிக்காவின் மேரிலாந்தில் சினேகல் தேசாய் இயக்கத்தில் பூம் ஆர்ட்ஸ் தயாரிப்பில் நிகழ்த்தப்பட்டது.  
## டிஸ்கனெக்ட்
இவரது அடுத்த நாடகம், இந்து ரூபசிங்கம் இயக்கிய *டிஸ்கனெக்ட்*, அரச கழக நாடக அரங்கில் நிகழ்த்தப்பட்டது. *டிஸ்கனெக்ட்* ஜெர்மன் மற்றும் செக் மொழிகளில் மொழிபெயர்க்கப்பட்டு அரங்கேற்றப்பட்டது. அதன் அமெரிக்க மற்றும் வெஸ்ட் கோஸ்ட் நிகழ்வுகள் 2013 இல் முறையே சிகாகோவின் விக்டரி கார்டன்ஸ் தியேட்டர் மற்றும் சான் ஜோஸ் ரிப்பர்ட்டரி தியேட்டரில் இருந்தன.  
## குழந்தைகள் நாடகம்
ஆன்சு கிறித்தியன் ஆன்டர்சனின் கதையின் இந்தியத் தழுவலான *தி ஸ்னோ குயின்* என்ற குழந்தைகளுக்கான இவரது நாடகம் இலண்டனில் உள்ள யூனிகார்ன் நாடக அரங்கத்தில் நிகழ்த்தப்பட்டது . ரோசமுண்டே ஹட் இயக்கிய இந்த நாடகம் மிகப்பெரிய வெற்றியைப் பெற்றது. ட்ரெஸ்டில் தியேட்டர், யுகே தயாரித்த தயாரிப்பின் ரீமவுண்ட், சென்னை மெட்ரோப்ளஸ் தியேட்டர் திருவிழாவை 2012 இல் திறந்து இந்தியா மற்றும் இங்கிலாந்தின் பல நகரங்களில் சுற்றுப்பயணம் செய்துள்ளது.  
## வென் தி குரோஸ் விசிட்
ஹென்ரிக் இப்சனின் கோஸ்ட் என்ற படைப்பால் ஈர்க்கப்பட்டு எழுதிய இவருடைய சமீபத்திய நாடகம் *வென் தி குரோஸ் விசிட்*, இந்தியாவில் பாலியல் வன்முறை மற்றும் ஆணாதிக்க பிரச்சினையை கையாண்டது . இந்து ரூபசிங்கம் இயக்கிய இந்த நாடகம் இந்தியாவின் கொடூரமான 2012 தில்லி கும்பல் வல்லுறவு மற்றும் பெண்களுக்கு எதிரான பிற குற்றங்களுக்கு பதில் அளித்தது.  

## விங்ஸ் ஆஃப் வேடந்தாங்கல்
*விங்ஸ் ஆஃப் வேடந்தாங்கல்* என்ற இவரது சிறுகதை 2006 ஆம் ஆண்டில் காமன்வெல்த் சிறுகதை பரிசுகளில் ஆசிய வெற்றியானது. *பிரீ அவுட்கோயிங்கின்* இவரது திரைக்கதைத் தழுவல், உட்டாவின் சன்டான்ஸ் இன்டர்நேஷனல் திரைக்கதை எழுத்தாளர் ஆய்வகத்தின் இறுதிப் போட்டியாளராக இருந்தது. இவர் 2000ஆம் ஆண்டில் அரச கழக சபை நாடக அரங்கின் சர்வதேச நாடக ஆசிரியர்கள் திட்டத்தில் இந்தியாவின் சார்லஸ் வாலஸ் அறக்கட்டளை உதவித் தொகையை வென்றார். இவர் 2015இல் சிச்செஸ்டர் பல்கலைக்கழகத்தில் சார்லஸ் வாலஸ் அறக்கட்டளையின் எழுதும் உறுப்பினராக இருந்தார்.
# காக்ஸ்பர்ஷ்

**பாடல் வரிகள்**:  
கிஷோர் கடம்  
மிட்டாலி ஜோஷி  
| cinematography = அஜித் ரெட்டி  
| editing = ராகுல் படங்கர்  
| distributor = ஜீ தொலைக்காட்சி  
| released =  
| runtime = 147 நிமிடங்கள்  
| country = இந்தியா  
| language = மராத்தி  
| budget =  
| gross =  

- மகாராட்டிரா அரசின் சிறந்த மராத்தித் திரைப்படத்திற்கான "சான்ட் துக்காராம்" விருது
- சிறப்பு ஜூரி விருது: சச்சின் கேடேகர்

; 2012 மகாராட்டிரா அரசு திரைப்பட விருதுகள்.  

- சிறந்த படம்: கிரேட் மராத்தா என்டர்டெயின்மென்ட்
- சிறந்த நடிகர்: சச்சின் கேடேகர்
- சிறந்த ஒப்பனை கலைஞர்: விக்ரம் கெய்க்வாட், ஹென்றி மார்டிஸ்
- சிறந்த இயக்குநர்: மகேஷ் மஞ்சரேக்கர்
- சிறந்த நடிகை: பிரியா பாபட்
- சிறந்த கலை இயக்குநர்: பிரசாந்த் ரானே, அபிஷேக் விஜய்கர்

; 2012 மராத்தி சர்வதேச திரைப்படம் மற்றும் திரையரங்க விருதுகள் (MICTA)  

- சிறந்த படம்: கிரேட் மராத்தா என்டர்டெயின்மென்ட்
- சிறந்த நடிகர்: சச்சின் கேடேகர்
- சிறந்த துணை நடிகை பெண்: மேதா மஞ்ச்ரேக்கர்
- சிறந்த கலை இயக்குநர்: பிரசாந்த் ரானே, அபிஷேக் விஜய்கர்
- சிறந்த ஒப்பனை கலைஞர்: விக்ரம் கெய்க்வாட், ஹென்றி மார்டிஸ்
- சிறந்த இயக்குநர்: மகேஷ் மஞ்சரேக்கர்
- சிறந்த நடிகை: கேடகி மேட்கோங்கர்
- சிறந்த ஒளிப்பதிவாளர்: அஜித் ரெட்டி
- சிறந்த ஆடை வடிவமைப்பாளர்: லக்ஷ்மன் யெல்லப்பா கோல்லர்

; 2012 பிரபாத் திரைப்பட விருதுகள்  

- சிறந்த நடிகருக்கான விருது: சச்சின் கேடேகர்
- சிறந்த பின்னணி இசை: அஜித்-சமீர்

; 2012 திரை விருதுகள் மராத்தி  

- சிறந்த நடிகை: பிரியா பாபட்

; 2012 ஜீ கௌரவ் புரஸ்கர்  

- சிறந்த நடிகர் : சச்சின் கேடேகர்
- சிறந்த துணை நடிகர் : சஞ்சய் காப்ரே
- சிறந்த கதை: உஷா தத்தார்
- சிறந்த ஒலி: மனோஜ் மொச்செமட்கர்
- சிறந்த நடிகை : பிரியா பாபட்
- சிறந்த பின்னணிப் பாடகி : ராஜஸ்ரீ பதக்
- சிறந்த உரையாடல்கள்: கிரிஷ் ஜோஷி

; பிற விருதுகள்  

- அகில இந்திய மராத்தித் திரைப்பட கூட்டமைப்பு&nbsp;- யஷஸ்ரீ புரஸ்கார்
- மஜா விருதுகள்;- மேதா மஞ்ச்ரேக்கர்
# திருப்பூர் ஏ. எம். மைதீன்



**அ. மு. முகைதீன் எனும் ஏ. எம். முஹைதீன்** (*A M. Mohideen*) என்பவர் இந்திய அரசியல்வாதியும், தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பூர் மாவட்டம் திருப்பூரில் பிறந்தார். இந்தியன் யூனியன் முஸ்லிம்லீக்கில் இணைந்து தனது அரசியல் பணியை துவக்கினார். இந்திய ஒன்றிய முஸ்லிம் லீக் கட்சி சார்பாக தமிழ்நாடு சட்டமன்றத் தேர்தல், 1971, துறைமுகம் (சட்டமன்றத் தொகுதியில் வென்று மக்கள் பணியாற்றியுள்ளார்.  

## தேர்தல் களத்தில்
தமிழ்நாடு சட்டமன்றத் தேர்தல், 1971ல் , துறைமுகம் (சட்டமன்றத் தொகுதியில் போட்டியிட்டு 29,255 வாக்குகள் பெற்று வெற்றியடைந்தார்.  

கண்ணியத்திற்குரிய காயிதே மில்லத் என்று போற்றப்படும் முகம்மது இசுமாயில் அவர்களால் தளபதி என்ற பட்டம் சூட்டப்பட்டவர். பெரியாரின் நம்பிக்கை பெற்றவர்.  

## பொறுப்புகள்
- பொதுத் துறை மீதான குழுவின் அமைப்பின் உறுப்பினர் 1973-1974
- வணிக ஆலோசனைக் குழுவின் உறுப்பினர் 1971-1972
- மெட்ராஸ் பல்கலைக்கழகத்தின் செனட் உறுப்பினர் 9 மார்ச் 1973
# சிசா சாகித்து



**சிசா சாகித்து** (*Shiza Shahid*) ஒரு பாக்கித்தான் சமூக தொழில்முனைவோராவார். சமூக ஆர்வலர், முதலீட்டாளர் மற்றும் கல்வியாளர் என்று பன்முகங்களுடன் இவர் இயங்கினார். இலாப நோக்கற்ற மலாலா நிதி அமைப்பின் இணை நிறுவனராகவும் முன்னாள் தலைமை நிர்வாக அதிகாரியாகவும் செயல்பட்டார். இந்த அமைப்பு ஒவ்வொரு பெண்ணுக்கும் கல்வியை ஊக்குவிக்கிறது. 2013 ஆம் ஆண்டில், டைம்சு பத்திரிகை தேர்ந்தெடுத்த உலகை மாற்றும் 30 பெண்கள் பட்டியலில் இவரும் சேர்த்துக் கொள்ளப்பட்டார். இதேபோல வணிகப் பத்திரிகையான *போர்ப்சு பத்திரிகை தேர்ந்தெடுத்த* உலக சமூக தொழில் முனைவோர் பட்டியல் 30 பெண்கள் பட்டியலிலும் இவர் பெயர் சேர்த்துக் கொள்ளப்பட்டது. அமைதிக்கான நோபல் பரிசு பெற்ற மலாலா யூசப்சாயின் வழிகாட்டியாகவும் இவர் நன்கு அறியப்பட்டவராக இருந்தார்.  

## ஆரம்ப கால வாழ்க்கை
சிசா சாகித் பாக்கித்தானின் தலைநகரான இசுலாமாபாத்தில் பிறந்து வளர்ந்தார். இவர் தனது இளமைப் பருவத்தை தன்னார்வத் தொழிலாளியாகவும் ஆர்வலராகவும் கழித்தார். 14 வயதில் இவர் பல்வேறு குற்றங்களில் தண்டனை பெற்ற பெண்களால் ஆக்கிரமிக்கப்பட்ட சிறைகளில் வேலை செய்யத் தொடங்கினார். 2005 ஆம் ஆண்டில் காசுமீரில் ஏற்பட்ட கொடிய பூகம்பத்தைத் தொடர்ந்து ஒரு நிவாரண முகாமில் தன்னார்வலராகப் பணியாற்றினார். இவ்விபத்தில் , கிட்டத்தட்ட 85,000 பேர் கொல்லப்பட்டனர்.  

இளம் வயதிலிருந்தும் சாகித்து பெண்களுக்கு உதவிய வரலாறு உண்டு. பாக்கித்தானில் வளரும் போது, சாகித்து பெண்கள் சிறையில் உதவிகள் புரிய தன்னார்வலாக முன்வந்தார். இரண்டு வருடங்கள் கழித்து, இவரது தோழி பூகம்பத்தில் இறந்த பிறகு 16 வயது நிரம்பிய இவர் நிவாரண முகாமில் வேலை செய்ய ஆரம்பித்தார். தன்னார்வலர்களில் உள்ளே வந்த ஒரே பெண்ணாக இருந்த இவர் சகோதரர்களின் எச்சரிக்கைகளைக் கேட்டு தங்கள் கூடாரங்களை விட்டு வெளியேறாத இளம் பெண்களைச் சந்தித்தார்.  

## தொழில்
18 வயதில், சாகித்து இசுடான்போர்டு பல்கலைக்கழகத்தில் உயர்கல்வி பெற உதவித்தொகை பெற்று 2011 ஆம் ஆண்டு பட்டம் பெற்றார். பெண்களின் கல்விக்கு எதிரான தலிபான்களின் தடை பற்றி கேள்விப்பட்ட இவர் 2009 ஆம் ஆன்ட்டு பாக்கித்தான் திரும்பினார். 2011 ஆம் ஆண்டு தனது உயர் படிப்பை முடித்த பிறகு, துபாயில் உள்ள மெக்கின்சி & நிறுவன அலுவலகத்தில் நிபுணர் ஆய்வாளராக ஒரு தொழிலைத் தொடர்ந்தார். 2017 ஆம் ஆண்டில் தொடக்க நிறுவனங்களுக்கு நிதியளிப்பதில் கவனம் செலுத்தும் நவ் வெஞ்சர்சு என்ற நிறுவனத்தை இணையாக நின்று -நிறுவினார்.  

சாகித்து பல்வேறு நாடுகளில் உள்ள பல்கலைக்கழகங்களில் மகளிர் அதிகாரமளித்தல் மற்றும் குழந்தை கல்வியின் முக்கியத்துவம் குறித்து விரிவுரைகள் மற்றும் உரைகளை வழங்கியுள்ளார்.  

### மலாலாவுடன் ஒத்துழைப்பு
இசுடான்போர்டு பல்கலைக்கழகத்தில் தனது உயர் படிப்பைத் தொடரும்போது, பாக்கித்தானில் பெண்கள் மற்றும் குழந்தை கல்வியை மேம்படுத்துவதில் லட்சியமும் ஆர்வமும் கொண்ட இளம் மலாலா யூசுப்சாயின் இணைய கானொளியைப் பார்த்து பின்னர் இவர் மலாலாவின் தந்தை சியாவுதீனை அணுகி மலாலாவின் கனவுகளை நனவாக்க உதவினார். பாக்கித்தான் மற்றும் ஆப்பிரிக்க நாடுகளான நைசீரியா, கென்யா மற்றும் சியரா லியோன் நாட்டுப் பெண்களிடையே பாதுகாப்பான மற்றும் உயர்தர கல்விக்கான அணுகலை உருவாக்கும் நோக்கத்துடன் சாகித்தும் மலாலாவும் மலாலா நிதியை 2013 ஆம் ஆண்டு நிறுவினர்.
# விவியன் குணவர்தன


**வயலட் விவியன் குணவர்தன** (*Violet Vivienne Goonewardene*; ; 18 செப்டம்பர் 1916 – 3 அக்டோபர் 1996), பொதுவாக **"விவி"** என்று அழைக்கப்படும் இவர், ஓர் இலங்கை காலனித்துவ எதிர்ப்பு ஆர்வலர் மற்றும் அரசியல்வாதி ஆவார், உலகின் முதல் பெண் அமைச்சர்களில் ஒருவராக பணியாற்றினார். இந்திய சுதந்திர இயக்கம் மற்றும் இலங்கை சுதந்திர இயக்கம் ஆகிய இரண்டிலும் ஒரு முக்கிய நபராக, குணவர்த்தனேஃப் முக்கிய உறுப்பினராக இருந்தார், அங்கு இவர் அநியாயங்களுக்கு எதிராக போராடினார் மற்றும் அமெரிக்காவின் மத்திய கிழக்கு இராஜதந்திரத்தை விமர்சித்தார்.இவர் இடதுசாரிகளின் மிகவும் துடிப்பான ஆளுமைகளில் ஒருவராகவும், இலங்கை இடதுசாரி இயக்கத்தின் முன்னணி பெண் நபராகவும் இருந்தார்.  

முடியாட்சி சார்பு பழமைவாத செல்வந்த குடும்பத்தில் பிறந்தார், மேல்நிலைப் பள்ளியில் படித்துக் கொண்டிருந்த போது, குணவர்த்தனே ஏகாதிபத்திய எதிர்ப்பு சூரிய மலர் இயக்கத்தில் ஈடுபட்டு அநீதிகளுக்கு எதிராகப் போராடினார். 1934 மலேரியா தொற்றுநோயின் போது இவர் தன்னார்வத் தொண்டு செய்தார், அந்த நேரத்தில் இவர் ஏழைகளின் ஊட்டச்சத்து குறைபாட்டைக் கண்டார். உயர்கல்வியைத் தொடர இவரது தந்தையால் அனுமதிக்கப்படவில்லை என்றாலும், இவரது தாய் மாமாக்கள், பிலிப் மற்றும் ராபர்ட் குணவர்தனா, பல்கலைக்கழகத்தில் சேர உதவினார்கள், அங்கு இவர் சமூக செயல்பாட்டில் ஈடுபட்டார். 1935 ஆம் ஆண்டு இலங்கையின் முதல் அரசியல் கட்சியான லங்கா சமசமாஜக் கட்சியை நிறுவிய இவரது கணவர் லெஸ்லி குணவர்த்தனாவை இவர் சந்தித்தார்.  

இவரது அரசியல் வாழ்க்கையின் போது, இவர் லங்கா சமசமாஜக் கட்சியின் எழுச்சிக்கு உறுதுணையாக இருந்தார். இரண்டாம் உலகப் போரின் தொடக்கத்தில், வேறொரு பெயரில் இந்தியாவிற்குச் சென்றார். இதன்மூலம் இவர் கைது செய்யப்படுவதனை தவிர்த்தார். அங்கு, வெள்ளையனே வெளியேறு இயக்கத்தில் கலந்து கொண்டார், 1947 இல் பிரிட்டனிடமிருந்து இந்தியா சுதந்திரம் அடைந்தது. இவர் இலங்கைக்குத் திரும்பியவுடன், 1948 இல் பிரித்தானியாவிடம் இருந்து இலங்கை சுதந்திரம் பெறுவதில் பெரும் பங்கு வகித்தார். 1940 கள் முதல் 1960 கள் வரை, லங்கா சமசமாஜக் கட்சி இலங்கையின் முக்கிய எதிர்க்கட்சியாக இருந்தது, 1960 களில், ஐக்கிய முன்னணி கூட்டணியை அக்கட்சி வழிநடத்தியது; அந்தத் தேர்தலில் சிறிமாவோ பண்டாரநாயக்கா மாநிலத் தலைவராக ஆனார். குணவர்தனே பாராளுமன்றத்தின் முக்கிய உறுப்பினராகவும், அகில இலங்கை உள்ளாட்சி ஊழியர் சங்கத்தின் தலைவராகவும் 1949 முதல் இறக்கும் வரை பணியாற்றினார். இதன் மூலம், வங்கி, கல்வி, தொழில், ஊடகம் மற்றும் வர்த்தகத் துறைகளில் உள்ள நிறுவனங்களை தேசியமயமாக்குவதன் மூலம் இலங்கையின் முன்னாள் பிரித்தானிய காலனியை ஒரு சோசலிச குடியரசாக மாற்றுவதற்கு குணவர்தனே முயன்றார்.  

## ஆரம்ப வாழ்க்கை மற்றும் அரசியல் ஆரம்பம்

குணவர்தனே கொழும்பில் 18 செப்டம்பர் 1916 அன்று பிறந்தார். இவரது இயற்பெயர் வயலட் விவியென் குணதிலகே ஆகும். இவரது தந்தை மருத்துவர் டான் அலன்சன் குணதிலகே ஆவார். குணவர்தனே ஐந்து குழந்தைகளில் மூத்தவர் ஆவார். ஒரு மருத்துவராக, இவரது தந்தை அடிக்கடி இலங்கையின் பல்வேறு பகுதிகளுக்கு மாற்றப்பட்டார். இவருக்கு பிரசவம் பார்க்க உதவிய பிரெஞ்சு செவிலியரின் பெயரால் இவளுக்கு விவியன் என்று பெயரிடப்பட்டது. குணவர்தனா தனது இளமை பருவத்தை திஸ்ஸமஹாராமா என்ற தொலைதூர கிராமத்தில் கழித்தார். அந்த ஊரில் இவர் தந்தை வேலை பார்த்து வந்தார்.
# வார்ப்புரு:Infobox militant organization/doc



## Usage

<pre>  

</pre>  

## Example

<pre>  

</pre>  

## Parameters

For all fields, no wikilinks are automatically incorporated into the infobox. Therefore, if you want anything to be linked to something else, they must be added when including the template.  

- **name** – The name of the organization; most likely this will match the article title, but you can change it to something slightly different if required. *Compulsory*; all others are optional.
- **logo** – The main logo of the organization. Do not include the “Image:” prefix.
- **caption** – A description of the logo or its use; will usually not be required.
- **native_name** – Name in their own language.
- **native_name_lang** – Use ISO 639-2 code, e.g. "fr" for French. If there is more than one native name, in different languages, enter those names using , and wrapping each in , instead.
- **other_name** – known as. Separate multiple values using .
- **leader** – The normally recognized leader of the organization.
- **foundation** – Date of foundation of the organization.
- **dates** – Use (and if appropriate).
- **dissolved** – Date of dissolve.
- **merger** – Merger of.
- **split** – Split from.
- **predecessor** – Preceded&nbsp;by.
- **merged** – Merged into.
- **successor** – Succeeded&nbsp;by.
- **country** – Name of the country in which the organization was founded and active.
- **allegiance** – Allegiance.
- **motives** – The ‘’’primary’’’ objectives of the organization. Do not elaborate in the infobox; give a basic outline only, and a detailed description in the article text.
- **area** – The areas in which the organization carries out its primary activities.
- **headquarters** – The seat of the organization, if present.
- **newspaper** – The newspaper(s) or magazine(s) of the organization (if any).
- **ideology** – The ideology of the organization, if present.
- **position** – Political position of the organization (if any).
- **crimes** – The major *kinds* of crimes the organization commits; particular acts belong in the next fields.
- **attacks** – A few notable attacks carried out by the organization.
- **status** – The status of the organization. For example, list countries that have labeled it as a terrorist organization.
- **size** – The number of members.
- **revenue** – The annual income. State the currency!
- **financing** – Breakdown of the revenue; how much is generated by what activity.
- **partof** – If the organization is part of another group.
- **allies** – The allies of the organization.
- **opponents** – Opponents of the organization.
- **battles** – Battles or wars fought by the organization.
- **flag** – Flag, if any.

- **website** – Website/URL if any.

## Microformat
# புபேந்திர படேல்


**புபேந்திர ரஜின்காந்த் படேல்** (*Bhupendra Rajnikant Patel*) (பிறப்பு: 15 சூலை 1962) குஜராத் மாநில பாரதிய ஜனதா கட்சி அரசியல்வாதியும், குசராத்து சட்டமன்ற உறுப்பினரும், குசராத்து மாநிலத்தின் 17ஆவது முதலமைச்சரும் ஆவார்.  

11 செப்டம்பர் 2021 அன்று குசராத்து முதலமைச்சர் விஜய் ருபானி பதவி விலகியதை அடுத்து, 12 செப்டம்பர் 2021 அன்று பாரதிய ஜனதா கட்சியின் சட்டமன்ற உறுப்பினர்களால் புபேந்திர படேல் முதன்முறையாக முதலமைச்சராகத் தேர்வு செய்யப்பட்டார். 13 செப்டம்பர் 2021 அன்று இவர் முதலமைச்சராக பதவி ஏற்றார்.
# நேமது சசாது

**நேமது சதாது** ((Nemat Sadat ஆப்கானிஸ்தான்-அமெரிக்க பத்திரிகையாளர், நாவலாசிரியர், மனித உரிமை ஆர்வலர் மற்றும் ஆப்கானிஸ்தானின் அமெரிக்க பல்கலைக் கழகத்தில் அரசியல் அறிவியல் துறையின் முன்னாள் பேராசிரியர் ஆவார், அவரது முதல் புதினமான *தி கார்பெட் வீவர்* மற்றும் நங்கை, நம்பி, ஈரர், திருனர் உரிமைகளுக்கான பிரச்சாரத்திற்காக அறியப்படுகிறார், குறிப்பாக முஸ்லீம் சமூகத்தில் ஓரினச் சேர்க்கைக்கான சமூக மற்றும் கலாச்சார இஸ்லாமிய அணுகுமுறைகள் என்பதில் கவனம் செலுத்துகிறார் . நேமது சதாது தன்னை உகவர் என்பதனை வெளிப்படையாக அறிவித்த ஆப்கானித்தான் நபர்களில் ஒருவர் ஆவார். மேலும், நங்கை, நம்பி, ஈரர், திருனர், பாலியல் சுதந்திரம், உரிமைகளுக்காக பிரச்சாரம் மேற்கொண்டார். பல்கலைக் கழகத்தில் வேலை வாய்ப்பின் போது, அவர் சமூக ஊடகங்களைப் பயன்படுத்தி ஆப்கானிஸ்தானில் ந,ந,ஈ,தி உரிமைகளுக்காக வெளிப்படையாக பிரச்சாரம் செய்தார்.  

ஜூலை 2013 இல், அவரது பொது நடவடிக்கை ஆப்கானிஸ்தான் அரசாங்கத்தின் கவனத்திற்கு வந்தது, இது அவரது செயல்பாடுகள் நாட்டில் இஸ்லாத்தின் மதிப்பை சீர்குலைப்பிற்கு உட்படுத்துவதாகவும், அவரை தேசிய பாதுகாப்புக்கு அச்சுறுத்தலாக கருதுவதாகவும் குற்றம் சாட்டியது. *AUAF* இல் இருந்து சாதத் பதவி நீக்கம் செய்யப்பட்டார், அவர், ஆப்கானிஸ்தானை விட்டு வெளியேறி நியூயார்க் நகரில் குடியேறினார்.  

ஆகஸ்ட் 2013 இல், நேமது சசாது தனது உகவர் பாலுணர்வை பகிரங்கமாக அறிவித்தார், உகவர் என தன்னை வெளிப்படையாக அறிவித்த முதல் ஆப்கான் நாட்டவர் ஆவார். நேமத்தின் கூற்றுப்படி, ஆப்கானிஸ்தானின் முல்லாக்களால் அவருக்கு எதிராக வழங்கப்பட்ட *ஃபத்வா* உட்பட பல கொலை மிரட்டல்களை சந்தித்துள்ளார். அதே ஆண்டு அக்டோபரில், சதாத் ஆப்கானிஸ்தான் ஊடகங்களில் பரவலான விரோதத்தினை எதிர்கொண்டார். அமரா வாக்கர் மற்றும் டான் லெமன் மற்றும் என்.பி.சி நியூஸ் ஆகியோருக்கு நேர்காணல்களை வழங்குவது உட்பட பல தொலைக்காட்சி நிகழ்ச்சிகளில் கல்ந்து கொண்டார்.  

மேலும் 2016 இல், பிபிசி ஊடக்கத்தில் ந,ந,ஈ,தி சமூகப் பிரதிநிதியாக இசுலாம் மற்றும் ஓரினச் சேர்க்கையாளார்கள் எனும் விவாத நிகழ்ச்சியில் கலந்து கொண்டார்.  

வாஷிங்டன், டிசி -யில் 2017 -ல் நடந்த தேசியப் பெருமை அணிவகுப்பில் சாதத் பங்கேற்றார், வாஷிங்டன் பிளேடில் அட்டைப்படத்தில் தோன்றி *NPR -*இல் நடந்த ஒரு நேர்காணைல் கலந்து கொண்டார்.
# யெல்லோ


**யெல்லோ** (*Yellow*) என்பது 2014 ஆண்டு வெளியான மராத்தித் திரைப்படம் ஆகும். மகேஷ் லிமாயே இயக்கிய இப்படத்தை ரித்தேஷ் தேஷ்முக், உத்துங் தாக்கூர் ஆகியோர் தயாரித்துள்ளனர். பாலக்-பாலக் (2013) படத்திற்குப் பிறகு நடிகர் ரித்தேஷ் தேஷ்முக் தயாரித்த இரண்டாவது படம் இது.  

61 வது தேசிய திரைப்பட விருதுகளில், இது சிறப்பு ஜூரி விருதைப் பெற்றது. அதே சமயம் குழந்தை நட்சத்திரங்கள் கௌரி காட்கில் மற்றும் சஞ்சனா ராய் ஆகியோர் சிறப்பு குறிப்பு சான்றிதழைப் பெற்றனர்.  

## சுருக்கம்
முக்தா ( மிருணாள் குல்கர்னி ), சேகர் ( மனோஜ் ஜோஷி ) ஆகியோரின் மகளான கௌரி (கௌரி கேட்கில்), டெளன் நோய்க்கூட்டறிகுறி எனப்படும் மூளை வளர்ச்சி குறைபாடு கொண்ட சிறுமியாக ஆவாள். கணவரின் ஆதரவு இல்லாதபோதிலும், முக்தா கௌரியை பிறர் மதிக்கும்படி வளர்க்க விரும்புகிறாள். அவள் கணவனைப் பிரிந்து தன் சகோதரன் சிறீ ( ஹிருஷிகேஷ் ஜோஷி ) உடன் வாழத் தொடங்குகிறாள். கௌரி போன்ற மாற்றுத் திறனாளிக் குழந்தைகளுக்கு, அவர்களின், கண், கைகள் போன்றவை ஒன்றிணைந்து செயல்படுவதற்கு நீச்சல் ஒரு சிறந்த பயிற்சி என்பதை முக்தா அறிகிறாள். இதனால் தன் மகளை நீச்சல் பயிற்சியில் சேர்த்துவிடுகிறாள். கௌரியின் நீச்சல் பயிற்சியாளர் பிரதாப் சர்தேஷ்முக் ( உபேந்திரா லிமாயே ) அவளின் நீச்சல் திறமையைப் பார்த்து, அவளை மாற்றுத் திறனாளிகளுக்கான தேசிய நீசல் போட்டியில் பங்கேற்க முயற்சி செய்கிறார். அது நனவானதா போட்டியில் கௌரி வென்றாளா என்பதே கதையின் முடிவு ஆகும்.  

## நடிப்பு

- மிருணாள் குல்கர்னி முக்தாவாக
- கௌரி காட்கில் கௌரியாக
- உபேந்திரா லிமாயே பிரதாப் சர்தேஷ்முகாக
- ஹிருஷிகேஷ் ஜோஷி சிறீயாக
- மனோஜ் ஜோஷி சேகராக
- உஷா நட்கர்னி
- ஐஸ்வர்யா நர்கர்

## வெளியீடு
படத்தின் முதல் தோற்றம் புரோமோ 2014 சனவரியில் வெளியிடப்பட்டது.  

## விருதுகள்
| 61 வது தேசிய திரைப்பட விருதுகள் | சிறப்பு ஜூரி விருது |
| --- | --- |
| கௌகாட்கில் (குழந்தை நட்சத்திரம்) சிறப்பு குறிப்பு சான்றிதழ் (திரைப்படம்) |  |
| சஞ்சனா ராய் (குழந்தை நட்சத்திரம்) சிறப்பு குறிப்பு சான்றிதழ் (திரைப்படம்) | } |
# இந்தியாவில் குழந்தை பிறப்பு

**இந்தியாவில் குழந்தை பிறப்பு நடைமுறைகள்** (Childbirth in India**)** இந்து மதம் மற்றும் கூட்டுக் குடும்ப வாழ்க்கை, இந்தியாவின் சராசரி மக்கள் தொகை, திருமணத்தின் குறைந்த சராசரி வயது மற்றும் சமூக நிலை மற்றும் ஆண்கள் மற்றும் பெண்களுக்கு இடையிலான கல்வியறிவு ஆகியவற்றால் வடிவமைக்கப்பட்டுள்ளது. இந்தியாவில் போதிய தாய்வழி சுகாதார சேவைகள் வழங்க இயலாததற்கு, பெரிய கிராமப்புற-நகர்ப்புற பிளவு மற்றும் பெரிய மாநிலங்களுக்கு இடையேயான ஏற்றத்தாழ்வுகள் மற்றும் கடுமையான சமூக-பொருளாதார மற்றும் கலாச்சார கட்டுப்பாடுகளின் விளைவாகும்.  

## சமூக அமைப்பு மற்றும் அமைப்பு
கூட்டுக் குடும்ப அமைப்பு இந்து சமூக அமைப்பின் அடிப்படை அம்சங்களில் ஒன்றாகும். எனவே, இந்தியாவில் இந்து மதம் முதன்மையாக பின்பற்றப்படும் மதமாக இருப்பதால், கூட்டு குடும்ப அமைப்பு இந்தியாவில் உள்ள குடும்ப கட்டமைப்புகளில் பெரும்பான்மையைக் கொண்டுள்ளது. கூட்டு-குடும்ப அமைப்பு பின்வருமாறு விவரிக்கப்பட்டுள்ளது: "கட்டமைப்பில், இது ஒரு திருமணமான ஆண், அவரது தந்தை, அவரது தாத்தா மற்றும் மூன்று தலைமுறைகளுக்குள் அவரது இணைப்பிரிவுகளை உள்ளடக்கியது. வெவ்வேறு உறவினர்கள் தங்கள் வாழ்க்கைத் துணைவர்கள் மற்றும் குழந்தைகளுடன் ஒரே குடியிருப்பில் வாழ்ந்து, ஒன்றாகச் சாப்பிட்டு வழிபடுகிறார்கள், சொத்தை பொதுவாக அனுபவிக்கிறார்கள். அவர்கள் பொருளாதார நடவடிக்கைகளில் ஒருவருக்கொருவர் ஒத்துழைக்கிறார்கள், உறுப்பினர்கள் தொழில் ரீதியாக வேறுபட்டிருந்தாலும், அவர்களின் வருவாயைச் சேமிப்பதில் கவனம் செலுத்துகிறார்கள். கூட்டுக் குடும்பத்தில் உள்ளவர்களில் நோய்வாய்ப்பட்ட மற்றும் பாதிக்கப்பட்டவர்களுக்கு பராமரிப்பு சேவைகளைச் செய்கிறார்கள், வேலையில்லாதவர்களுக்கு சமூகப் பாதுகாப்பு மற்றும் முதியோருக்கு ஆதரவை வழங்குகிறது ” மேலும், இந்தியாவில் ஆண்களும் பெண்களும் திருமணம் செய்யும் வயது பல தசாப்தங்களாக மாறாமல் உள்ளது. 1960 களில், இந்தியாவில் திருமணத்தின் சராசரி வயது நகர்ப்புற பெண்களுக்கு 16.4 ஆண்டுகள், கிராமப்புற பெண்களுக்கு 14.6 ஆண்டுகள், நகர்ப்புற ஆண்களுக்கு 23.0 ஆண்டுகள் மற்றும் கிராமப்புற ஆண்களுக்கு 20.2 ஆண்டுகள் ஆகும். நாட்டின் பல்வேறு பகுதிகளில் கல்வியறிவு விகிதங்கள் கணிசமாக வேறுபடுகின்றன. உதாரணமாக, வட இந்தியாவில் உள்ள கல்வியறிவு விகிதத்தினை தென்னிந்தியாவில் அதிகமாக உள்ளது. மேலும், ஆண்களுக்கும் பெண்களுக்கும் இடையே குறிப்பிடத்தக்க கல்வியறிவு இடைவெளி உள்ளது. 1991 இல், ஆண்களின் கல்வியறிவு விகிதம் 62.86 சதவீதமாக இருந்த போது, பெண்களின் கல்வியறிவு விகிதம் 39.42 சதவீதமாக மட்டுமே இருந்தது.  

### பெண் மற்றும் ஆண் உறவுகள்
பழங்காலத்தில், உலகில் ஆண்களுக்கு இணையான உரிமைகளைக் கொண்ட நாடுகளில் இந்தியாவும் ஒன்று, பெண் தெய்வங்கள் பிரார்த்தனை செய்யப்பட்டு வழிபாடு நடைபெற்றது, இது பல மேற்கத்தியர்களை குழப்பத்தில் ஆழ்த்தியது. பிற்காலத்தில் காலனித்துவம் மற்றும் தொடர்ச்சியான தாக்குதல்களால், பெண்கள் வீடுகளைப் பாதுகாக்க வேண்டிய கட்டாயத்தில் இருந்தனர்.
# இந்தியாவில் மகப்பேறு இறப்பு விகிதம்



**இந்தியாவில் மகப்பேறு இறப்பு விகிதம்** (Maternal mortality in India) என்பது கர்ப்ப காலத்தில் அல்லது கர்ப்பத்திற்குப் பிறகு, கருக்கலைப்புக்கு பிந்தைய அல்லது பிறப்புக்குப் பிறகான காலங்கள் உட்பட இந்தியாவில் ஏற்படும் ஒரு பெண்ணின் மகப்பேறு மரணம் ஆகும் பல்வேறு நாடுகள் மற்றும் கலாச்சாரங்கள் மகப்பேறு இறப்புக்கு வெவ்வேறு விகிதங்கள் மற்றும் காரணங்கள் உள்ளன. இந்தியாவிற்குள், பிராந்தியங்களுக்கிடையேயும் சமூகப் பொருளாதார காரணிகளாலும் சுகாதார அணுகலில் குறிப்பிடத்தக்க மாறுபாடு உள்ளது, அதன்படி, பல்வேறு மாநிலங்கள், பிராந்தியங்கள் மற்றும் பெண்களின் மக்கள்தொகை ஆகியவற்றில் மகப்பேறு இறப்புகளிலும் மாறுபாடு உள்ளது.  

கருத்தரித்தல் என்பது பெண்களுக்கு இறக்கும் அபாயத்தை ஏற்படுத்தும் ஒரு பாதிப்பை உள்ளடக்கியது, மேலும் ஒவ்வொரு ஆண்டும் அதிக கருத்தரித்தல் தொடர்பான பெண்களின் இறப்புகளை பதிவு செய்யும் பல நாடுகளில் இந்தியாவும் ஒன்றாகும்.  

கருத்தரித்தல் மற்றும் பிரசவம் அல்லது கருக்கலைப்பின் போது ஏற்படும் சிக்கல்களால் பெண்கள் இறக்கின்றனர். கர்ப்ப காலத்தில் உருவாகும் இந்த சிக்கல்களில் பெரும்பாலானவை எளிதில் தடுக்கக்கூடியவை அல்லது சிகிச்சையளிக்கக்கூடியவையாக உள்ளது. பிற சிக்கல்கள் கர்ப்பத்திற்கு முன்பே இருக்கக் கூடியனவாகவும் அவை கர்ப்ப காலத்தில் மோசமடைவதாகவும் உள்ளன.  

## வரலாறு
முழுமையான தாய்வழி இறப்புகளின் உலகளாவிய கணக்கில் ஐந்தில் ஒரு பங்கு இந்தியாவில் நிகழ்கிறது. இருப்பினும், தாய்வழி இறப்பு விகிதம் குறைந்து கொண்டே வருகிறது. மற்றும் 1990 முதல் 3.5சதவீதம் ஆண்டுதோறும் பிறப்பு வீதம் அதிகரிக்கிறது.  

தாய்வழி இறப்புகளில் தொண்ணூற்று நான்கு சதவீதம் (94சதவீதம் ) குறைந்த மற்றும் நடுத்தர வருவாய் உள்ள நாடுகளில் நிகழ்கின்றன. செப்டம்பர் 2000 இல், ஐக்கிய நாடுகள் சபை, இந்தியா மற்றும் பிற வளரும் நாடுகளில் அதீத தாய்வழி இறப்பு எண்ணிக்கையை எதிர்கொண்டது. செப்டம்பர் 2000 இல் ஐக்கிய நாடுகள் பொதுச் சபையில் ஏற்றுக்கொள்ளப்பட்ட மில்லினியம் பிரகடனத்தில் இந்தியா கையெழுத்திட்டது, மேலும் எட்டு வளர்ச்சி இலக்குகளுக்கான தனது நிலைப்பாட்டினை தொடர்ந்து உறுதிப்படுத்தியது. இந்த இலக்குகள் வறுமை மற்றும் பற்றாக்குறையினைக் குறைப்பதற்கான இந்தியாவின் சொந்த தேசிய வளர்ச்சி இலக்குகளுடன் ஒத்துப்போகின்றன. 2018 ல் உலக சுகாதார அமைப்பு (WHO) 2005 ஆம் ஆண்டு முதல் தாய் இறப்பு விகிதத்தினை இந்தியா பெருமளவில் குறைத்ததற்கு வாழ்த்து தெரிவித்தது, குறிப்பாக சமீபத்திய ஆண்டுகளில், தாய்வழி இறப்பு விகிதத்தை 77சதவீதம் குறைத்தது, 1990 ல் 100 000 நேரடி பிறப்புகளுக்கு 556 ஆகவும் 2016 ஆம் ஆண்டில் 100 000 நேரடி பிறப்புகளுக்கு 130 ஆக இருந்த மகப்பேறு இறப்பினைக் குறைத்ததனை ஒரு குறிப்பிடத்தக்க சாதனையாக உலக சுகாதார அமைப்பு கருதுகிறது. அதற்கு முன், பல்வேறு அறிக்கைகள் இந்தியாவில் தாய்வழி இறப்பு விகிதங்களை அதிகரித்துள்ளதாகக் கூறின, அதிலிருந்து உலக சுகாதார அமைப்பு மற்றும் பிற சர்வதேச அமைப்புகள் இந்தியா மில்லினியம் வளர்ச்சி இலக்குகளை அடைய முடியாது என்று முடிவு செய்தன.  

தாய்வழி இறப்புகள் ஒரு அரிய நிகழ்வாக இருப்பதால் வலுவான மதிப்பீடுகளை வழங்க ஒரு பெரிய மாதிரி அளவு தேவைப்படுகிறது. மாதிரி பதிவு அமைப்பு, மாதிரி அளவை அதிகரிக்க, தாய்வழி இறப்பு பற்றிய நம்பகமான மதிப்பீடுகளை வழங்குவதற்காக மூன்று வருட தரவுகளை அடிப்படையாகக் கொண்டு முடிவுகளை அறிவித்தது. இந்தியாவில் தாய்மை இறப்பு பற்றிய முதல் அறிக்கை (1997-2003), போக்குகள், காரணங்கள் மற்றும் ஆபத்து ஆகிய காரணிகளை விவரித்து. இது அக்டோபர் 2006 இல் வெளியிடப்பட்டது.
# மீனாட்சி ஜெயின்

**மீனாட்சி ஜெயின்** (Meenakshi Jain) ஓர் இந்திய அரசியல் விஞ்ஞானியும், வரலாற்றாசிரியரும் ஆவார். சாதிக்கும் அரசியலுக்கும் இடையிலான உறவுகள் பற்றிய அறிஞராக உள்ளார். இவர், தற்போது தில்லி கார்கி கல்லூரியில் வரலாற்று இணை பேராசிரியராக உள்ளார். 2014ஆம் ஆண்டில், இந்திய அரசாங்கத்தால் இந்திய வரலாற்று ஆராய்ச்சி மன்றத்தின் உறுப்பினராக நியமிக்கப்பட்டார். 2020ஆம் ஆண்டில், இலக்கியம் மற்றும் கல்வித் துறையில் பணியாற்றியதற்காக இந்தியாவின் நான்காவது மிக உயர்ந்த குடிமகன் விருதான பத்மசிறீ இவருக்கு வழங்கப்பட்டது.  

ஜெயின், குடியேற்ற இந்தியாவில் சதி நடைமுறையைப் பற்றிய ஒரு அற்புதமான தொகுதியை (சதி: சுவிசேஷகர்கள், பாப்டிஸ்ட் மறைபணியாளர்கள் மற்றும் மாறிவரும் காலனித்துவ சொற்பொழிவு) எழுதினார் . மேலும், வரலாற்று பாடப்புத்தகத்தையும் (இடைக்கால இந்தியா) எழுதியுள்ளார். இது குறிப்பிடத்தக்க அறிவார்ந்த விமர்சனத்திற்கு உள்ளானது. ரூமிலா தாப்பரின் முந்தைய உரையையும் மாற்றியது.  

## ஆரம்பகால வாழ்க்கையும் கல்வியும்
மீனாட்சி ஜெயின், தி டைம்ஸ் ஆஃப் இந்தியாவின் முன்னாள் ஆசிரியர், பத்திரிகையாளர் கிரிலால் ஜெயினின் மகளாவார். இவர், தில்லி பல்கலைக்கழகத்தில் அரசியல் அறிவியலில் தனது முனைவர் பட்ட ஆராய்ச்சியை முடித்தார். சாதிக்கும் அரசியலுக்கும் இடையிலான சமூக அடித்தளங்கள் மற்றும் உறவுகள் பற்றிய இவரது ஆய்வறிக்கை 1991இல் வெளியிடப்பட்டது. திசம்பர் 2014 இல், இந்திய அரசாங்கத்தால் இந்திய வரலாற்று ஆராய்ச்சி மன்றத்தின் உறுப்பினராக நியமிக்கப்பட்டார்.
# நிசா ராவ்


**நிசா ராவ்** (*Nisha Rao*) ஒரு பாக்கித்தான் நாட்டைச் சேர்ந்த ஒரு திருநங்கை வழக்கறிஞர் மற்றும் செயற்பாட்டாளர் ஆவார். 2020 ஆம் ஆண்டு இவர் பாக்கித்தானின் முதலாவது திருநங்கை சட்ட பட்டதாரியாக சிறப்பு பெற்றார்.  

## தனிப்பட்ட வாழ்க்கை
நிசா ராவ் பஞ்சாப் பிராந்தியத்தில் உள்ள லாகூரில் ஒரு நடுத்தர குடும்பத்தில் பிறந்தார். இவருக்கு ஏழு உடன்பிறப்புகள் இருந்தனர். தனது ஆரம்ப ஆண்டுகளில், லாகூரில் உள்ள ஒரு தனியார் ஆங்கில ஊடக பள்ளியில் இவர் சேர்க்கப்பட்டார். 14 வயதில்தான் நிசாவுக்கு தான் வித்தியாசமானவள் என்பதை உணர்ந்தார். ஒரு புதிய தொடக்கத்தை எதி நோக்கி இவர் கராச்சிக்குச் சென்றார்.  

கராச்சியில், இவர் இச்ரத்து காலனியில் ஒரு திருநங்கை சமூகத்துடன் சேர்ந்து வாழத் தொடங்கினார். நிசா ராவ் தனது செலவுகளுக்காக சிறிது காலம் தெருவில் பிச்சையெடுத்தார், கெஞ்சினார். இந்த காலத்தில் தான் கராச்சியில் உள்ள பள்ளிக்கு கட்டணம் செலுத்தி படிப்பதாகவும் ஆனால் செலவுக்கு தெருக்களில் பிச்சை எடுப்பதாகவும் தனது குடும்பத்தினரிடம் கூறியிருந்தார். நிசா காலை 8 மணி முதல் மாலை 3 மணி வரை பிச்சை எடுத்தும் இரவு 4 மணி முதல் 9 மணி வரை சட்ட வகுப்புகள் சென்றும் படித்திருக்கிறார். இப்படியாகத்தான் கராச்சி பல்கலைக்கழகத்தில் இளங்கலை பட்டம் பெற்றார்.  

## கல்வி
பாக்கித்தானில் உயர்கல்வியைத் தேர்ந்தெடுத்த சில திருநங்கைகளில் நிசா ராவும் ஒருவர். கல்லூரியை முடித்த பிறகு, கராச்சி பல்கலைக்கழகத்தில் பிஏ பாடத் திட்டத்தில் சர்வதேச உறவுகளில் நிபுணத்துவம் பெற்றார். இந்த நேரத்தில், நிசா 'முதாசிர் இக்பால்' என்ற வழக்கறிஞருடன் நட்பு கொண்டார். அவர் நிசா ராவின் கூற்றுப்படி, உயர் கல்வியைத் தொடர நிசாவுக்கு ஆதரவளித்தார். நிசா பின்னர் உயர் படிப்பைத் தொடர முடிவு செய்தார் மற்றும் சிந்து முசுலீம் சட்டக் கல்லூரியில் 2015 ஆம் ஆண்டு சேர்க்கப்பட்டார். கல்லூரியின் முன்னாள் முதல்வர் முசுதபா அலி மகேசர், நிசாவின் படிப்பை ஆதரித்தார். சர்வதேச சட்டத்தில் இவருக்கு தனிப்பட்ட பயிற்சியையும் அளித்தார். நிசா ராவ் 2018 ஆம் ஆண்டு பட்டம் பெற்றார்.  

## தொழில்
நிசா ராவ் பல்வேறு வழக்கறிஞர் நிகழ்வுகளில் பங்கேற்று தனது சட்ட வாழ்க்கையைத் தொடங்கினார். பின்னர் இவர் தன்னார்வ மற்றும் சட்ட ஆலோசகராக பல்வேறு அரசு சாரா அமைப்புகளுடன் தன்னை இணைத்துக் கொண்டார். பாலின ஊடாடும் கூட்டணியில் சேர்ந்தார். இக்கூட்டணி திருநங்கைகளின் உரிமைகளுக்காக வேலை செய்கிறது. இக்கூட்டணியின் பொருளாளராக நியமிக்கப்பட்ட பிறகு இவர் இசுலாமாபாத்திற்கு சென்றார், ஆனால் நிதி தடைகள் காரணமாக வேலையை விட்டு வெளியேற வேண்டியிருந்தது.  

ஒரு வழக்கறிஞராக, நிசா திருநங்கைகள் தொடர்பான 50 எண்ணிக்கைக்கும் மேற்பட்ட வழக்குகளை விசாரித்துள்ளார்.  

## எதிர்கால திட்டங்கள்
நிசா தனது இலாப நோக்கற்ற நிறுவனத்தின் மூலம் திருநங்கைகளுக்கு உதவ திட்டமிட்டுள்ளார். திருநங்கைகள் மற்ற சமூக உறுப்பினர்களால் வழிநடத்தப்படக்கூடிய ஓர் உதவி மையத்தை இவர் நிறுவ விரும்புகிறார். எதிர்காலத்தில் ஒரு திருநங்கை முதியோர் இல்லத்தை கட்டும் திட்டமும் இவரிடம் உள்ளது.
# இந்தியாவில் பதிலித்தாய்

**இந்தியாவில் பதிலித்தாய்** (Surrogacy in India) என்பது பரவலாக அதிகரித்து வரும் ஒரு நடைமுறை ஆகும். தொழில் சார்ந்த நாடுகளில் ஒப்பீட்டளவில் குறைந்த செலவுகள் மற்றும் எளிதாக அணுகக் கூடிய வகையில் இந்திய பதிலித்தாய் நிறுவனங்கள் இருப்பதால் இந்த நடைமுறை பரவலாக அதிகரித்துள்ளது. மருத்துவமனைகளில் கருத்தரித்தல், வாடகை கட்டணம் மற்றும் குழந்தையை பெற்றெடுப்பது உட்பட முழுமையான பணிகளுக்க்காக மருத்துவகங்கள் நோயாளிகளுக்கு $ 10,000 முதல் $ 28,000 வரை கட்டணம் வசூலித்தன. விமான பயணச் சீட்டுகள், மருத்துவ நடைமுறைகள் மற்றும் உணவகங்களின் செலவுகள் உட்பட, இது இங்கிலாந்தில் நடைமுறையில் உள்ள விலையில் மூன்றில் ஒரு பங்கு மற்றும் அமெரிக்காவினை ஒப்பிடுகையில் ஐந்தில் ஒரு பங்கு ஆகும். பதிலித் தாய்கள் வாடகை ஒப்பந்தங்கள் மூலம் மருத்துவம், ஊட்டச்சத்து மற்றும் ஒட்டுமொத்த சுகாதாரப் பாதுகாப்பு பெற்றனர்.  

2005 ஆம் ஆண்டில், இந்தியாவில் ART மருத்துவகங்களின் அங்கீகாரம், மேற்பார்வை மற்றும் ஒழுங்குமுறைக்கான தேசிய வழிகாட்டுதல்களின் 2002 வரைவை அரசாங்கம் அங்கீகரித்தது. வணிக பதிலித்தாய் 2015 ஆம் ஆண்டில் தடை செய்யப்படுவதற்கு முன்பு, பதிலித் தாய்க்கு இந்தியா ஒரு பிரபலமான இடமாக இருந்தது. இந்தியாவில் பதிலித்தாயின் பொருளாதார அளவு பற்றி அதிகாரப்பூர்வ தகவல்கள் இல்லை, ஆனால் ஜூலை 2012 இல் ஐக்கிய நாடுகள் சபையின் ஆதரவுடன் நடத்தப்பட்ட ஆய்வில், இந்தியா முழுவதும் 3,000 கருவுறுதல் மருத்துவகங்களுடன் ஒரு வருடத்திற்கு $ 400 மில்லியனுக்கும் அதிகமான வணிகம் நடந்துள்ளதாக மதிப்பிடப்பட்டுள்ளது.  

2013 இல், வெளிநாட்டு ஓரினச்சேர்க்கை இணையர் மற்றும் ஒற்றை பெற்றோர்களுக்கான பதிலித்தாய் முறை தடை செய்யப்பட்டது. 2015 ஆம் ஆண்டில், அரசாங்கம் இந்தியாவில் பதிலித்தாய் முறையை தடைசெய்தது மற்றும் ஆராய்ச்சி நோக்கங்களுக்காக மட்டுமே கரு நுழைவதை அனுமதித்தது. அதன்பிறகு 2016 இல், வாடகைத் தாய் (ஒழுங்குமுறை) மசோதா இந்திய நாடாளுமன்றத்தின் கீழ் சபையான மக்களவையில் அறிமுகப்படுத்தப்பட்டு நிறைவேற்றப்பட்டது, கருவுறாமை பிரச்சனைகளுடன் குறைந்தபட்சம் ஐந்து வருடங்கள் திருமணம் செய்த பாலின பாலினத்தவர் தம்பதியருக்கு மட்டுமே அனுமதி அளிக்க முன்மொழியப்பட்டது. 2016 மசோதா *சைன் டை* காரணமாக நாடாளுமன்ற அமர்வில் ஒத்தி வைக்கப்பட்டது . இந்த மசோதா 2019 இல் மக்களவையில் மீண்டும் அறிமுகப்படுத்தப்பட்டு நிறைவேற்றப்பட்டது.  

## நீதித்துறை தீர்ப்புகள்

### *குழந்தை மஞ்சி யமடா வி.* *இந்திய ஒன்றியம்* (2008)
2008 ஆம் ஆண்டில், பதிலித்தாய் மூலம் பிறந்த ஒரு குழந்தை (மாஞ்சி யமடா) பிறந்து மூன்று மாதங்கள் ஆகியும் இந்தியாவை விட்டு வெளியேற முடியவில்லை, ஏனெனில் அவள் இந்திய அல்லது ஜப்பானிய தேசியத்தை கொண்டிருக்கவில்லை. இந்த வழக்கு இந்திய உச்ச நீதிமன்றத்தில் விசாரணைக்கு வந்தது. ஜப்பானிய அரசாங்கம் மனிதாபிமான அடிப்படையில் அவளுக்கு ஒரு வருட விசா வழங்கிய பிறகு இந்தப் பிரச்சினை தீர்க்கப்பட்டது. உச்சநீதிமன்ற உத்தரவுப்படி இந்திய அரசு குழந்தைக்கு செப்டம்பர் 2008 இல் பயணச் சான்றிதழை வழங்கிய பிறகு ஜப்பானிய அரசு நுழைவு இசைவு வழங்கியது.  

குஜராத் உயர் நீதிமன்றம் ஆனந்த் மாவட்டத்தில் ஒரு ஜெர்மன் நாட்டவரால் ஈடுசெய்யப்பட்ட பதிலித்தாய் மூலம் பிறந்த இரண்டு இரட்டை குழந்தைகளுக்கு இந்திய குடியுரிமையை வழங்கியது. "உயிரியல் பெற்றோர்கள், பதிலித் தாய் அல்லது உழ்முட்டை தானம் செய்பவரின் உரிமைகளை விட, புதிதாகப் பிறந்த இரண்டு, அப்பாவி குழந்தைகளின் உரிமைகள் குறித்து நாங்கள் கவலைப்படுகிறோம் என்று நீதிபதிகள் கூறினர். " உக்ரைன், ஜப்பான் மற்றும் அமெரிக்கா போன்ற நாடுகளின் பதிலித்தாய் சட்டங்களை நீதிமன்றம் கருத்தில் கொண்டது.
# நந்தினி சுந்தர்

**நந்தினி சுந்தர்** (*Nandini Sunda*; பிறப்பு 1967) தில்லி பொருளாதாரப்பள்ளியில் இந்திய சமூகவியல் பேராசிரியர் ஆவார். இவரது ஆராய்ச்சி ஆர்வங்களில் அரசியல் சமூகவியல், சட்டம் மற்றும் சமத்துவமின்மை ஆகியவை அடங்கும். இவர் 2010 இல் சமூக அறிவியலுக்கான இன்போசிஸ் பரிசைப் பெற்றார். 2016 ஆம் ஆண்டில் வளர்ச்சி ஆராய்ச்சிக்கான எஸ்டர் போஸ்ரப் பரிசும் இவருக்கு வழங்கப்பட்டது. 2017இல் மேம்பாட்டு ஆய்வுகளில் சிறப்பான பங்களிப்புகளுக்கான மால்கம் ஆதிசேசையா விருது வழங்கப்பட்டது.  

## கல்வி
இவர், 1989 ஆம் ஆண்டில் ஆக்சுபோர்டின் சோமர்வில்லே கல்லூரியில் தத்துவம், அரசியல் மற்றும் பொருளாதாரம் ஆகியவற்றில் இளங்கலை பட்டம் பெற்றார். கொலம்பியா பல்கலைக்கழகத்தில் 1991இல் மானுடவியலில் முதுகலையையும், 1991இல் முனைவர் பட்டத்தையும் பெற்றார்.  

அக்டோபர் 2016 இல், இவரால் தொடரப்பட்ட வழக்கில் உச்ச நீதிமன்றத்தின் உத்தரவின் பேரில் மத்திய புலனாய்வுப் பிரிவு, சுக்மா மாவட்டத்தில் மூன்று கிராமங்களை எரித்ததில் ஏழு சிறப்புக் காவல் அதிகாரிகள் மற்றும் 26 சல்வா ஜூடும் தலைவர்கள் மீது குற்றப்பத்திரிகை தாக்கல் செய்தது. மார்ச் 2011 மற்றும் சுவாமி அக்னிவேஷ் மீதான தாக்குதல். கிராமவாசிகளின் கற்பழிப்பு மற்றும் கொலைகளுடன் இந்த தீ வைக்கப்பட்டதாகக் கூறப்படுகிறது.  

கிட்டத்தட்ட உடனடியாக, இவரது மற்றும் பிற ஆர்வலர்களின் உருவ பொம்மைகளை காவல்துறையினர் எரித்தனர். மேலும் பஸ்தர் மாவட்டக் காவல்துறை 4 நவம்பர் 2016 அன்று சுக்மா மாவட்டத்தைச் சேர்ந்த பழங்குடியினத் தலைவரான சாம்நாத் பாகேலின் கொலையில் இணை சதிகாரர் என்று கூறி முதல் தகவல் அறிக்கையை தாக்கல் செய்தது. பாதிக்கப்பட்டவரின் மனைவி தேசிய தொலைக்காட்சி நிறுவனமான என்டிடிவிக்கு, தான் யாரையும் குறிப்பிடவில்லை என்று கூறினார்.  

## பணிகள்
இவர் நீண்ட காலமாக கல்வி சுதந்திரம் பற்றி வெளிப்படையாக பேசினார். 2019 ஆம் ஆண்டில், டைம்ஸ் உயர் கல்வி நிறுவனத்திடம், காஷ்மீரில் மின்தடை ஒரு "பேரழிவு தரும் அடி" என்றும், 2014இல் மோடி தேர்ந்தெடுக்கப்பட்டதிலிருந்து நாடு முழுவதும் நிலைமை மோசமடைந்துள்ளது என்றும், சுதந்திரம் இல்லாதது பல்கலைக்கழக தரவரிசையில் ஏறும் இந்தியாவின் முயற்சிகளுக்கு தீங்கு விளைவிக்கும் என்றும் கூறினார்.  

2020 கோடையில், இவர் கல்விச் சுதந்திரம் பற்றிய ஒரு ஆய்வறிக்கையை ஐக்கிய நாடுகள் அவைக்குச் சமர்ப்பித்தார்.  

## தனிப்பட்ட வாழ்க்கை
நந்தினி, இந்திய ஆங்கில மொழி தேசிய செய்தித்தாளான *[[தி இந்து|தி இந்துவின்* முன்னாள் தலைமை ஆசிரியரும், *தி வயர்* இதழின் நிறுவன ஆசிரியருமான சித்தார்த் வரதராஜனை மணந்தார்.</i></nowiki> இவரது பெற்றோர், எஸ். சுந்தர் மற்றும் புஷ்பா சுந்தர் இருவரும் 1963 தொகுதியைச் சேர்ந்த குஜராத் பிரிவின் இந்திய ஆட்சிப் பணி அதிகாரிகள் ஆவர். இவருக்கு அபர்ணா என்ற ஒரு மூத்த சகோதரி உள்ளார். அவர் ஒரு சமூக ஆர்வலரும் கூட.
# பெமினிஸ்ட்: இசுட்டோரிசு பிரம் விமன்சு லிபரேசன்

***பெமினிஸ்ட்: இசுட்டோரிசு பிரம் விமன்சு லிபரேசன்*** (*Feminist: Stories from Women's Liberation)* ஜெனிபர் லீ எழுதி இயக்கிய ஆவணத் திரைப்படம் ஆகும். இது 2013 ஆம் ஆண்டில் வெளியானது.  

## சுருக்கம்
"திரைப்படத் தயாரிப்பாளர் ஜெனிபர் லீயின் தனிப்பட்ட பயணமாக கட்டமைக்கப்பட்ட இந்த ஆவணப்படம் இரண்டாவது அலை பெண்ணியத்தின் முதல் தசாப்தத்தை உயிர்ப்பிக்கிறது. அதன் போக்கு 1963 இல் ஆரம்பகால கிளர்ச்சிகளுடன் தொடங்கி 1970 ல் இயக்கம் முழு மலர்ச்சியுடன் முடிவடைகிறது. பெண்களுக்கு எதிரான பாரபட்சம் மற்றும் பெட்டி ஃப்ரீடனின் பெண்ணிய மர்மம் பற்றிய பிரசித்தி பெற்ற குடியரசுத் தலைவர் ஆணைய அறிக்கையில் இருந்து சுதந்திரப் பெண் சிலை மற்றும் ஃப்ரீடனின் அழைப்பு சமத்துவத்திற்கான பெண்கள் வேலைநிறுத்தம் ஆகியவற்றையும் உள்ளடக்கியுள்ளது என்று *வுமன் மேக் மூவிஸ்* எழுதியது.  

முப்பத்தைந்து மாறுபட்ட நேர்காணல்கள், *ரேங்க் அண்ட்-ஃபைல்* ஆர்வலர்கள் மற்றும் பிரபல பெண்ணியவாதிகளான பெட்டி ஃப்ரீடன், பிரான்சிஸ் எம். பீல், குளோரியா இசுடீனெம், ராபின் மோர்கன், டி-கிரேஸ் அட்கின்சன் மற்றும் பலர், காலத்தின் நினைவுகளையும் பிரச்சினைகளையும், தற்ப்பொதி எதிரொலிக்கும் சவால்கள் ஆகியனவற்றைப் பகிர்ந்து கொள்கிறார்கள். "  

## தயாரிப்பு
இயக்குநர் ஜெனிபர் லீ வார்னர் பிரதர்ஸ், சோனி மற்றும் *இண்டஸ்ட்ரியல் லைட் & மேஜிக்* தொழில்நுட்பத் துறைகளில் பணிபுரியும் முன் ஆம்ப்சயர் கல்லூரியில் திரைப்படம் மற்றும் பெண்கள் படிப்பில் தேர்ச்சி பெற்றார்.  

லீ தொழில் ரீதியாக வேலை செய்யும் போது ஒன்பது ஆண்டுகள் *"பிட் அண்ட் பீஸ்"* படத்தில் பணியாற்றினார். இவர் நேர்காணல் மூலம் தேர்ந்தெடுக்கப்பட்ட காப்பக படத்துண்டுகளை , பெட்டி ஃபீரிடன் கடந்த பதிவு வீடியோ நேர்காணல் உட்பட அனைத்தையும் ஒன்றாகச் சேர்த்துள்ளார். *கிக்ஸ்டார்ட்டர்* பிரச்சாரத்திலிருந்து $ 12,000 ஆதரவைப் பெற்றது ஆனால் லீ 'இந்த ஆவணத் திரைப்படத்தின் 90 சதவீத நிதி என்னால் அளிக்கப்பட்டது' எனக் கூறினார்.  

## வெளியீடு
லீ தனது திரைப்படத்தை பாகிஸ்தானின் இஸ்லாமாபாத்திற்கு கொண்டு வந்து இஸ்லாமாபாத்தின் சர்வதேச இஸ்லாமிய பல்கலைக்கழகம் உட்பட மூன்று பல்கலைக்கழகங்களில் திரையிட்டார். இது அமெரிக்காவில் திரைப்பட விழாக்கள், மற்றும் 2014 தேசிய பெண்கள் அமைப்பு மாநாடு மற்றும் மூத்த அமெரிக்க பெண்ணியவாதிகளின் 20 வது ஆண்டு மாநாடு உள்ளிட்ட மாநாடுகளிலும் திரையிடப்பட்டுள்ளது. இந்தத் திரைப்படம் *விமன் மேக் மூவிஸ்* மூலம் விநியோகிக்கப்பட்டது.  

*பசடேனா வார இதழின்* எல்லென் ஸ்னோர்ட்லேண்ட் , "நான் ஒரு மந்திரக்கோலை வைத்திருந்தால், அதைக் கொண்டு உங்களுக்கு உதவ முடியும் என்றால், பள்ளிகளில் கட்டாயமாகப் பார்க்க வேண்டும் என்று நான் விரும்பும் ஒரு ஆவணப்படத்தின் திரையிடலுக்கு இந்த ஆவணப் படத்தினை நான் பரிந்துரைப்பேன்: இது" பெண்ணியம்: பெண்கள் விடுதலையின் கதைகள்" என்று அழைக்கப்படுகிறது எனக் கூறினார்.